[{"text_idx": "#000000", "text": "C\u0302i-jare denove la esperanto-semajno de Tuluzo aliris plurajn tuluzajn lokojn! De la 10-a g\u0302is la 20-a de Marto, Esperanto estis plurmaniere elstarigita dum SEMEO!"}, {"text_idx": "#000001", "text": "Dum 10 tagoj multaj arang\u0302oj estas proponitaj c\u0302irkau\u0306 Esperanto. Koncerto, internacia renkontig\u0302o, Erasmus-projekto, lingvo-kafejo, atelieroj kaj informtabloj, c\u0302io bonas por ke homoj malkovru Esperanton!"}, {"text_idx": "#000002", "text": "En 2023, kiel en antau\u0306aj jaroj, la programo estis ric\u0302a je eventoj. Ni gastigis la projekton ViPe en Tuluzo por sia dua renkontig\u0302o. La membroj povis profiti trejnadon pri Vikipedio sed ankau\u0306 renkonti, diskuti kaj g\u0302ui nian belan urbon Tuluzo. Oni proponis ankau\u0306 radioprogramon precipe pri Vikipedio. Vendredon vespere, Xavi Alcalde presentis sian libron Esperanto i anarquisme: els ori\u0301gens (1887-1907) en Casal Catala\u0300, kie ni dau\u0306rigis per komuna mang\u0302o kaj plurlingva babilado."}, {"text_idx": "#000003", "text": "Internaciaj esperantistoj au\u0306 tuluzaj scivolemuloj, kiuj ankorau\u0306 ne konis Esperanton, c\u0302iuj povis g\u0302ui koncerton de Klarisa, juna itala harpisto, kiu g\u0302ojigis c\u0302iujn kaj bonetosigis la kafejon La Topina: bona maniero diskonigi Esperanton kaj g\u0302ian muzikan kulturon. Por ec\u0302 pli da kulturo, ekspozicio estis instalita c\u0302e la lingvocentro de la universitato Jean Jaure\u0300s. Ni ankau\u0306 partoprenis legadojn de poezio en loka teatrejo kaj kvartala mediateko, maniero inters\u0302ang\u0302i inter diversaj lingvoj! Por dau\u0306rigi pri plurlingveco, ni organizis ankau\u0306 informtablon en la trinkejo Cactus, dum nia kutima lingvokafejo."}, {"text_idx": "#000004", "text": "Kaj por konigi Esperanton al tiuj, kiuj ankorau\u0306 ne konas tiun lingvon, ni organizis informtablojn en universitatoj kaj ankau\u0306 malkovro-metiejojn pri Esperanto."}, {"text_idx": "#000005", "text": "C\u0302i tiu bela semajno plenplena de renkontig\u0302oj kaj inters\u0302ang\u0302oj finig\u0302is per stag\u0302o sub la suno en la bela urbo Arrout."}, {"text_idx": "#000006", "text": "G\u0302is la venonta jaro por SEMEO 2024!"}, {"text_idx": "#000009", "text": "Ve\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]